laion/Wikipedia-Exotic huggingface dataset:
ביקה

ביקה (בפורטוגזית: Bica) הוא משקה חם הנפוץ בפורטוגל ומשמש כביטוי מקביל למילה קפה. המשקה דומה במרכיביו לאספרסו, ונוצר מחליטה באמצעות הזרמת כמות קטנה של מים על סף רתיחה ובלחץ גבוה דרך פולי קפה קלויים, טחונים ודחוסים. ניתן לשתות את המשקה בכל שעות היממה ולהגישו בספל קפה בתוספת סוכר. קפה הביקה הופיע לראשונה בפורטוגל בשנת 1905, בעיר ליסבון, בבית קפה בשם הברזיליירה (A Brasileira) שהוקם על ידי אדריאנו טלס (Adriano Telles) במטרה למכור קפה ברזילאי אמיתי. על מנת לקדם את המותג, הציע טלס ללקוחותיו שקנו קפה טחון לקבל כוס קפה בחינם. ישנה אמונה רווחת בקרב מקומיים המאמינים שהמילה ביקה (Bica) נגזרת מהמשפט שתה את זה עם סוכר (Beba Isso Com Açúcar). מדיה וקבצים בנושא ביקה בוויקישיתוף מתכון להכנת ביקה, באתר Portugueserecipes Dasha Toptygina, A Guide to Bica Coffee (aka Portuguese Espresso), Home Grounds, ‏2 באוגוסט 2022 (באנגלית) Infopédia, bica | Dicionário Infopédia da Língua Portuguesa, infopedia.pt - Porto Editora (בפורטוגזית) Coffee Preparation in Portugal • Galao, Bica, etc. • Bunaa, ‏10 ביוני 2017 (באנגלית) A Guide to Portuguese Coffee Brands, Travel Guide to Portugal, ‏2010-03-15 (באנגלית אמריקאית) Jay Costa Owen, A brief history of coffee, Portugal Resident, ‏2022-08-30 (באנגלית בריטית) The origin of the word “Bica” – A Brasileira (באנגלית אמריקאית)
גיבתון צווארון

גיבתון צווארון (שם מדעי: Emberiza aureola) הוא מין של ציפור שיר ממשפחת הגיבתוניים, המצוי ברחבי דרום־מזרח אסיה והמזרח הפלארקטי. שם הסוג Emberiza הוא מ-Embritz, גיבתון בגרמנית עתיקה. שם המין הספציפי aureola הוא מלטינית ומשמעותו "זהוב". בישראל הוא מזדמן נדיר מאוד, בעיקר בין ספטמבר לנובמבר. 12 תצפיות תועדו עד עתה, האחרונה מביניהן באוגוסט 2007 בעמק החולה. עד שנת 2004, האיגוד הבינלאומי לשימור הטבע דירג את מצב השימור של גיבתון הצווארון ללא חשש, אך מאז 2004, הוא הידרדר בהדרגה עד למעמד של מין בסכנת הכחדה חמורה עקב ירידה מהירה בגודל האוכלוסייה. ירידה זו מיוחסת לצייד הנרחב של המין בסין, דרכה עוברים רוב הפרטים במהלך הנדידה. גיבתון צווארון הוא ציפור שיר קטנה, אורכו בין 14 ל-16 ס"מ ומשקלו בין 17 ל-26 גרם. יחסית לגיבתון הוא נחשב גדול וחסון. לזכר בלבוש חיזור יש חלקים תחתונים בגוון צהוב בהיר עם פסי צד שחורים, חלקים עליונים חומים, פנים וגרון שחורים ומקור ורדרד. לנקבה גב אפור-חום מפוספס בכבדות, וחלקים תחתונים צהובים פחות בהשוואה לזכר. יש לה פנים לבנבנות עם כיפה כהה, פסי עין ולחיים. הצעיר דומה לה, אך אצלו הצבע הכללי של החלקים התחתונים והפנים הוא צהוב-בז'. תת-המין Schoeniclus aureolus aureolus מקנן בטייגות של פינלנד ועד לים ברינג ונודד לאזור הודו-סין. תת-המין Schoeniclus aureolus ornatus מקנן מנהר אמור ועד למנצ'וריה, צפון קוריאה, קמצ'טקה ואיי קוריל. הוא נודד, חורף בדרום מזרח אסיה, הודו ודרום סין. זהו מזדמן נדיר אך קבוע למערב אירופה. ישנם גם כ-4 תצפיות מהאיים האלאוטיים של אלסקה ותצפית בודדת ב-2017 מלברדור, קנדה. המין חורף בלהקות גדולות בשטחים מעובדים, בשדות אורז ובשטחי עשב, ומעדיף ללון בשדות אורז. גיבתון צווארון מקנן בשטחים פתוחים המורכבים משדות אורז יבשים לחיפוש מזון וחישות קנים בקרבת מקור מים למנוחה. הוא מטיל ארבע עד שש ביצים בקן על הקרקע. מזונו מורכב בעיקר מזרעים, אולם את הצעירים הוא מאכיל בחרקים. מספריו ירדו באופן חד מאז תחילת שנות ה-2000, והמין נחשב כיום בסכנת הכחדה חמורה. הירידה במספרים של גיבתון הצווארון עשויה להיגרם מלכידה משמעותית במהלך הנדידה ובמיוחד באתרי חורף. ציפורים מוברחות ואז נתפסות ברשתות ערפל, כדי להימכר לצריכה כ"דרורים" או "ציפורי אורז". למרות שהפעולות האלו הוגבלו לאזור קטן בדרום סין, הוא הפך לנפוץ יותר ופופולרי יותר ככלי להגדלת העושר, וציידים נוסעים כעת למרחקים ארוכים כדי למצוא מספיק ציפורים. שינויים בשיטות ההשקיה של שדות אורז הפחיתו את האיכות והכמות של בתי הגידול החורפיים, לרבות אובדן כיסי מים, ואובדן חישות קנים שהפחית את אתרי הלינה הזמינים. גיבתון צווארון נקבה זכר בשירה איור של זכר עם קן וביצים מדיה וקבצים בנושא גיבתון צווארון בוויקישיתוף גיבתון צווארון, באתר ITIS (באנגלית) גיבתון צווארון, באתר NCBI (באנגלית) גיבתון צווארון, באתר Animal Diversity Web (באנגלית) גיבתון צווארון, באתר האנציקלופדיה של החיים (באנגלית) גיבתון צווארון, באתר GBIF (באנגלית) גיבתון צווארון באתר הרשימה האדומה של IUCN Jobling, James A. (2010). The Helm Dictionary of Scientific Bird Names. London, United Kingdom: Christopher Helm. pp. 62, 145. ISBN 978-1-4081-2501-4. ד"ר יואב פרלמן, גיבתון צווארון-אתר הצפרות הישראלי, באתר www.birds.org.il גיבתון צווארון, באתר האיגוד הבינלאומי לשימור הטבע (באנגלית)
פרידריך וילהלם, נסיך זולמס-בראונפלס

פרידריך וילהלם, נסיך זולמס-בראונפלס (בגרמנית: Friedrich Wilhelm Prinz zu Solms-Braunfels;‏ 22 באוקטובר 1770 – 13 באפריל 1814) היה גנרל מיור פרוסי וחבר בבית זולמס-בראונפלס. פרידריך וילהלם נולד ב-22 באוקטובר 1770 בבראונפלס, והיה בנם הרביעי של פרדיננד, נסיך זולמס-בראונפלס וסופיה כריסטינה וילהלמינה, רוזנת זולמס-לאובאך. הוא נודע בעיקר בזכות נישואיו לנסיכה פרדריקה ממקלנבורג-שטרליץ. היא הייתה אלמנתו של לודוויג קרל, נסיך פרוסיה. כשהיא נכנסה להריון ב-1798, הוא התחתן איתה כדי למנוע שערורייה. הבת נפטרה זמן קצר לאחר הלידה. נטען כי פרידריך וילהלם נטה מאוד לצרוך אלכוהול ונאלץ להפסיק את השירות הצבאי בשנת 1805 מסיבות בריאותיות. הוא גם איבד את הכנסתו ואפילו אחיו יעץ לפרדריקה להתגרש. היא הייתה נגד זה בתחילה, אך כאשר ב-1813 פגשה את ארנסט אוגוסטוס, דוכס קמברלנד וטביוטדייל, גם היא רצתה להתגרש. אולם לפני שהם הגיעו לזה, פרידריך וילהלם מת ב-13 באפריל 1814 בסלאוויצ'יצה. מנישואיו לדוכסית פרדריקה ממקלנבורג-שטרליץ, ידועים הילדים הבאים: סופיה, נסיכת זולמס-בראונפלס (1799) פרידריך וילהלם, נסיך זולמס-בראונפלס (1800) פרידריך וילהלם היינריך קזימיר גאורג קרל מקסימיליאן, נסיך זולמס-בראונפלס (1801–1868) אוגוסטה לואיזה תרזה מתילדה, נסיכת זולמס-בראונפלס (1804–1865) בת מתה (1805) אלכסנדר פרידריך, נסיך זולמס-בראונפלס (1807–1867) פרידריך וילהלם לודוויג גאורג קרל אלפרד אלכסנדר, נסיך זולמס-בראונפלס (1812–1875)
מצוק לואיס

מצוק לואיס או לואיס קליף (באנגלית: Lewis Cliff) הוא מצוק שפסגתו לא אחידה בצורתה. המצוק ממוקם באזור חוף שקלטון של שטח חסות רוס שבאנטארקטיקה. אורכו של המצוק 22 קילומטרים. ראשיתו בהר אחרנר, והוא ממשיך מההר לכיוון דרום, לאורך הגדה המערבית של נווה וולקוט. שמו של המצוק ניתן לו על ידי הוועדה המייעצת לשמות אנטארקטיים. המצוק נקרא על שם ריצרד אי. לואיס (Richard E. Lewis), שהיה טכנאי אלקטרוניקה מוטס, בצי ארצות הברית, שנפצע במהלך מבצע דיפ פריז II ‏(Operation Deep Freeze II), אשר נערך בעונת המחקר (הקיץ האנטארקטי) שבשנים 1956 - 1957.
נישואין על שרטון

נישואין על שרטון (באנגלית: Marriage on the Rocks) הוא סרט קומדיה אמריקאי משנת 1965 בבימויו של ג'ק דונהיו, עם פרנק סינטרה, דברה קר ודין מרטין בתפקידים הראשיים. העלילה היא על איש עסקים שאשתו מתגרשת ממנו בטעות לאחר 19 שנות נישואין ונישאת בטעות גדולה יותר לשותפו בעסק עד שהמצב חוזר לקדמותו. ננסי סינטרה, בתו של פרנק סינטרה משחקת את בתו גם בסרט. הזמר טריני לופז מופיע בסרט כזמר בדמות עצמו ושר את להיטו "Sinner Man". דן אדוארדס (פרנק סינטרה) מנהל משרד פרסומת גדול יחד עם שותפו ארני ברואר (דין מרטין). דן נשוי לואלרי (דברה קר) במשך 19 שנה ואב לטרייסי (ננסי סינטרה) בת ה-18 המאורסת לפסיכולוג ג'ים בלייק (טוני ביל) ולדייוויד (מישל פטיט). בנוסף להם נמצאת בבית גם חמותו ג'יני מקפרסון (הרמיוני באדלי) שמתגאה במוצאה הסקוטי, מנגנת כל הזמן בחמת חלילים ומוציאה אותו מדעתו. דן הוא "מרובע" השרוי כל הזמן בעסק ולא שם לב לאשתו שמתחדשת בבגד סקסי לרגל יום השנה ה-19 לנישואיהם. לעומת דן בעל המשפחה, ארני הוא רווק מושבע מוקף ב"מזכירות" יפהפיות. כולם הולכים לקפה א-גו גו בו מופיע טריני לופז וואלרי וארני רוקדים בהתלהבות בעוד דן יושב ביחד עם טרייסי וארוסה "המרובע" ג'ים. ואלרי לא יכולה לסבול עם אדישותו של דן, פונה לעורך הדין המשפחתי שאד נתן (ג'ון מקגיוור) ומבקשת להתחיל בתהליכי גירושים. שאד משכנע את הזוג לצאת לירח דבש שני במקסיקו. במקסיקו הם מתאכסנים במלון של מיגואל סנטוס (סזאר רומרו) שהוא גם עורך דין בענייני גירושין ונישואין. לאחר הלילה הראשון בו תינו את אהבתם הם מתחילים לריב ובלהט הריב מחתים אותם סנטוס על הסכם גירושין. הם נפרדים לזמן קצר אך נפגשים שוב ורוצים להתחתן. סנטוס מתכנן להם חתונה מפוארת בהשתתפות ראש העיר והתושבים. דן נקרא בדחיפות בענייני המשרד ולא יכול לשוב לחתונה. במקום זה הוא שולח את ארני שמגיע באמצע החגיגה וראש העיר מחתן אותו בטעות עם ואלרי. ארני מתעלף ורוצה לבטל את חוזה הנישואין אבל הפעם ואלרי לא מסכימה. הם חוזרים ללוס אנג'לס אבל דן לא כועס אלא להפך, הוא מעוניין לעשות חיים כמו שארני עשה. כעת הוא עובר לדירתו של ארני ומתחיל להתעסק עם המזכירות היפהפיות ואילו ארני מתגורר בביתו של דן והופך לבעל משפחה משעמם, שרב כל הזמן עם הילדים ועם החמות. בסעודת חג ההודיה יושבים כולם מלבד דן. בעת הארוחה מופיע דן שהגיע למסקנה שכדאי לחזור למצב הקודם בייחוד מפני שואלרי מודיעה לו שהיא בהיריון ממנו. ארני חוזר לדירת הרווקים והכל מסתיים בשלום. "נישואין על שרטון", במסד הנתונים הקולנועיים IMDb (באנגלית) "נישואין על שרטון", באתר נטפליקס "נישואין על שרטון", באתר AllMovie (באנגלית) "נישואין על שרטון", באתר Rotten Tomatoes (באנגלית) "נישואין על שרטון", במסד הנתונים הקולנועיים KinoPoisk (ברוסית) קדימון לנישואין על שרטון, באתר יוטיוב טריני לופז שר "Sinner Man", באתר יוטיוב נישואין על שרטון, באתר TCM
פכיארמתריום

פכיארמתריום (שם מדעי: Pachyarmatherium) הוא סוג נכחד של דלשינאי מסדרת הארמדילאים, אשר התקיים באמריקה הדרומית והצפונית שלפני 4.9 מיליון שנה עד לפני 11,000 שנה מזמננו, ונכחד לפני ההולוקן. הסוג נקרא בשמו בידי החוקרים די דאונינג ווייט (Downing and White) ב-1995. בסוג נכללו שלושה מינים: Pachyarmatherium leiseyi - שמאובניו התגלו בפלורידה שלפני 4.9 עד 0.3 מיליון שנה. Pachyarmatherium tenebris - שמאובניו התגלו בוונצואלה שלפני 800 עד 11 אלף שנה. Pachyarmatherium brasiliense - שמאובניו התגלו במדינת ריו גראנדה דו נורטה שבברזיל לפני 100 אלף שנה. זהו דמוי-ארמדיל גדול יחסית ששכן הן באמריקה הצפונית והן באמריקה הדרומית, כך שהוא שרד את ההחלפה האמריקאית הגדולה שבסוף הפליוקן. בעבר הוא נחשב לקרוב לגליפטודוניים או לפמפתריים, שחיו לצידו אך בימינו רואים בו בן למשפחה נפרדת. הפכיארמתריום היה בעל כסות שריון אוסטאודרם, המכסה את שריונם של הארמדילים החיים להגנה. היה לו חוטם צר בעל שיניים מעטות וחלשות יחסית וככל הנראה הוא השתמש בלשון ארוכה כדי לאכול נמלים. המינים הגדולים עלו בגודלם על ארמדיל ענק מודרני והגיעו למשקל מוערך של 100 ק"ג. מדיה וקבצים בנושא פכיארמתריום בוויקישיתוף פכיארמתריום, באתר האנציקלופדיה של החיים (באנגלית) פכיארמתריום, באתר GBIF (באנגלית)
TOX1C

TOX1C הוא צמד מוזיקלי ישראלי, שהוקם בשנת 2013 על ידי מאור סוסנה ואופק פילו. סוסנה ופילו הכירו בתיכון בו למדו. הם הפכו לחברים טובים בעלי חלום משותף בתחום המוזיקה. את תהליכי ההפקה למדו אצל עמית מרדכי ועידו נצר מהצמד Triangle. תחילת הפעילות של הצמד כללה בעיקר הופעות במועדוני לילה באזור צפון מדינת ישראל. במרוצת הזמן הוזמנו להופיע במספר מקומות נוספים, דוגמת מועדון ה"סלינה" באילת, פורום באר שבע ומתחם התחנה, אקספו והאנגר 11 שבתל אביב-יפו. בשנת 2019 יצא הסינגל הראשון של הצמד בהוצאת חברת הליקון, גרסת כיסוי לשירו של עידן רייכל, "הנך יפה", "Yalle". בשנת 2020 פורסם שיתוף הפעולה הראשון של TOX1C עם סקאזי ו-Triangle בשם "Ayy Muchacho", שצבר חצי מיליון צפיות ביוטיוב וכ-1.5 מיליון השמעות בשירותי הסטרימינג השונים, כמו ספוטיפיי ואפל מיוזיק. לאחר מכן פורסם גרסת רמיקס ל-"Hit and Run" של סקאזי. בעקבות ההצלחה לה זכתה הרצועה הוחלט להחתים את הצמד תחת ניהולם המשותף של סקאזי ושל מושית דיין. בתקופה לאחר מכן הופיעו במספר אירועים, הן מקומיים והן בין־לאומיים. בשנת 2021 פרסמו שלוש רצועות שונות בשם "Islands In the Sky",‏ "Memories" ו-"Bad Bitches" בהוצאת חברת התקליטים הגרמנית ספין טוויסט. במרץ 2022 הופיעו לצד עם Swedish House Mafia, דייוויד גטה, אלוק ואפרוג'ק ב-"Join the Moment 2022". בקיץ אותה השנה הופיעו לצד סקאזי בפסטיבל המוזיקה האלקטרונית הגדול בעולם, "Tomorrowland" – הישראלים הצעירים ביותר עשו זאת. מאוחר יותר יצא לאור הסינגל "סיוופלה" בהשתתפות נונו. הצלחתו של השיר בארץ הייתה כבירה: הוא דורג במקום השלישי במצעד העשירייה והאודיו שלו הפך לוויראלי ברחבי ה"טיקטוק". ב-29 ביוני 2023 שיתפו פעולה עם רביב כנר בהוצאת הסינגל הבין-לאומי הראשון שלו, "Together Alone". מדיה וקבצים בנושא TOX1C בוויקישיתוף TOX1C, ברשת החברתית פייסבוק TOX1C, ברשת החברתית אינסטגרם TOX1C, ברשת החברתית טיקטוק TOX1C, סרטונים בערוץ היוטיוב TOX1C, באתר ספוטיפיי TOX1C, באתר סאונדקלאוד (באנגלית) Tox1c הצעירים מהקריות שכבשו את פסטיבל המוזיקה הגדול בעולם – טומורולנד!!!, הד הקריות, קים קונקשנ'ס צפיתם כבר בקליפ החדש והמופרע של נונו?, באתר חדשות 13, 24 באוקטובר 2022 וואלה! תרבות‏, "האני אין לי טייפ אבל הייפ וואי וואי": קבלו את השיר החדש של נונו ו-TOX1C, באתר וואלה, 24 באוקטובר 2022
סבכי שחור-גרון

סבכי שחור-גרון (שם מדעי: Curruca ruppeli) הוא סבכי מהסוג Curruca. הוא מקנן ביוון, בטורקיה ובאיים הסמוכים. הוא מין נודד, וחורף בצפון מזרח אפריקה. זהו מזדמן נדיר למערב אירופה. בישראל הסבכי חולף. הוא נפוץ יותר בנדידת האביב, לעיתים במספרים יפם, בעיקר בחבל המדברי ולאורך חוף הים התיכון. שיא הנדידה מתרחש בחצי השני של חודש מרץ. בסתיו נדיר הרבה יותר, ונצפה בעיקר בנגב הצפוני. שם הסוג Curruca בא מהמילה הלטינית לציפור קטנה בלתי מזוהה שהוזכרה על ידי המשורר הרומי יובנאליס. הסוג פוצל מהסוג סבכי ברשימת ה-Howard and Moore Checklist ב-2014 לאחר מחקר פילוגנטי שפורסם ב-2011. הפיצול מוכר כיום על ידי רוב הרשימות המודרניות. זהו סבכי "קורוקה" טיפוסי, דומה בגודלו אך רזה יותר מסבכי שחור-ראש. לבוגרים גב אפור רגיל וחלקים תחתונים בגוון אפור בהיר יותר. המקור מחודד, רגליו חומות ועיניו אדומות. הזכר ייחודי, בעל ראש וגרון שחורים, המופרדים על ידי פס שפם לבן. לנקבות גרון חיוור, והראש אפור ולא שחור. לגב האפור שלהן יש גוון חום. השירה היא טרטור איטי ועמוק יותר מזה של שחור-ראש. יחד עם הסבכי הקפריסאי הוא יוצר מין-על עם גרונות כהים, פסי שפם לבנים ושולי אברות בהירים. זה בתורו קשור למיני סבכים בים התיכון והמזרח התיכון שלהם טבעת עין חשופה, כמו סבכי רונן, סבכי שחור-ראש וסבכי אשלים. לשתי הקבוצות יש פס שפם לבן, אך זה לא בהכרח יוצר פס ברור בקבוצה האחרונה. מעל הלבן, ראשי הזכרים כהים באופן אחיד. ציפורים אוכלות חרקים אלה מצויות בשיחים קוצניים עבים, שם הם בונים את הקינים שלהן ומטילות ארבע עד שש ביצים. השם האנגלי וה-ruppeli משם המין הספציפי מנציחים את הזואולוג והחוקר הגרמני אדוארד רופל (1794–1884). מדיה וקבצים בנושא סבכי שחור-גרון בוויקישיתוף סבכי שחור-גרון, באתר NCBI (באנגלית) סבכי שחור-גרון, באתר האנציקלופדיה של החיים (באנגלית) סבכי שחור-גרון, באתר GBIF (באנגלית) סבכי שחור-גרון באתר הרשימה האדומה של IUCN סבכי שחור-גרון-אתר הצפרות הישראלי, באתר www.birds.org.il Jobling, James A. (2010). The Helm Dictionary of Scientific Bird Names. London: Christopher Helm. p. 125. ISBN 978-1-4081-2501-4. Voelker, Gary; Light, Jessica E. (2011). "Palaeoclimatic events, dispersal and migratory losses along the Afro-European axis as drivers of biogeographic distribution in Sylvia warblers". BMC Evolutionary Biology. 11 (163): 163. doi:10.1186/1471-2148-11-163. PMC 3123607. PMID 21672229. Lepage, Denis. "Avibase - The World Bird Database". נבדק ב-17 במאי 2022. {{cite web}}: (עזרה) Helbig, A. J. (2001): Phylogeny and biogeography of the genus Sylvia. Jønsson, Knud A. and Fjeldså, Jon (2006): A phylogenetic supertree of oscine passerine birds (Aves: Passeri). Beolens, Bo; Watkins, Michael (2003). Whose Bird? Men and Women Commemorated in the Common Names of Birds. London: Christopher Helm. p. 294. Jobling, James A (2010). The Helm Dictionary of Scientific Bird Names. London: Christopher Helm. pp. 341, 376. ISBN 978-1-4081-2501-4.
הרברט לינדלר

הרברט לינדלר-וילסון (באנגלית:Herbert Lindlar, ‏ 15 במרץ 1909 – 27 ביוני 2009), הידוע בעיקר בתור הרברט לינדלר, היה כימאי בריטי-שווייצרי. הוא ידוע במיוחד בעקבות פיתוח הזרז להידרוגנציה, "זרז לינדלר" (אנ'), הקרוי על שמו. לינדלר נולד בשפילד, אנגליה במרץ 1909 ועבר לשווייץ עם משפחתו באותה שנה. הוא למד כימיה במכון הטכנולוגי של ציריך ובאוניברסיטת ברן וסיים את לימודיו ב-1939 עם תזה "על ההתנהגות של חומצות דיקרבוקסיליות בהיווצרות של אציל אוריאה (אנ')". לאחר מכן הצטרף לחברת התרופות הופמן לה רוש. למעט הפסקה אחת של ארבע שנים, הוא עבד בהופמן-לה רוש עד לפרישה ב-1974. במהלך ארבע השנים הללו בציריך ובבזל עבד לינדלר כסגן קונסול אנגלי. בחודש מרץ של שנת 2009 הוא חגג מאה שנים להולדתו, וביוני של אותה שנה נפטר. פעילות של זרז לינדלר Aus den Verhandlungen des Regierungsrates, baselland.ch (בגרמנית) The Etymology of Chemical Names: Tradition and Convenience vs. Rationality in Chemical Nomenclature, Walter de Gruyter GmbH & Co KG, 2019-10-08, ISBN 978-3-11-061271-4. (באנגלית)
ישראל 60

ישראל 60 הוא ספר מאת העיתונאי נסים משעל, הספר יצא לאור בשנת 2008, לקראת חגיגות שנת ה-60 למדינת ישראל. הספר המוגש לכם בדפים אלה, ישראל 60, הוא ספר המשך ומהווה תוספות ל"ואלה שנות - 40 למדינת ישראל". ספר זה הוא סיפורה המלא של מדינת ישראל מיום הקמתה ועד ימינו — (מתוך הכריכה האחורית בספר) תוכן הספר עוסק באירועים המרכזיים בשישים שנותיה הראשונים של המדינה משנת 1948 ועד שנת 2008. הספר ערוך כך שכל שנה מתפרסת על פני ארבעה עמודים, ובהם מתומצתים האירועים של אותה שנה לפי הסדר הכרונולוגי. האירועים החשובים בולטים יותר ומלווים בצילומים. האירועים המופיעים בספר לקוחים מכל ההווי הישראלי: ביטחון, כלכלה, פוליטיקה ודומיהם. ספר בסגנון זה יצא גם בהוצאת מעריב ובעריכתם של יהודה שיף, דני דור ואחרים הנקרא "ישראל 50". 4,556 אנשים שקראו את הספר דירגו אותו כ"ספר מעולה". באפריל 2018, לרגל חגיגות שנת ה-70 למדינת ישראל, יצא ספר נוסף של משעל ושמו "ישראל 70 - להיות ישראלי". הספר "ישראל 60", באתר "סימניה" על הספר, באתר צומת ספרים ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
היילנד

היילנד (באנגלית: Highland) הוא ביטוי המתייחס לשטח מוגבה כמו רכס הרים או רמה. האם התכוונתם ל... הקשורים לסקוטלנד היילנד (סקוטלנד) – מחוז בצפון סקוטלנד, הגדול ביותר באזור ההיילנדס הסקוטיים וסט היילנד ויי – מסלול הליכה פופולרי המסתיים בהיילנדס הסקוטיים "הדיוויזיה (היילנד) ה-51" – דיוויזיית רגלים בריטית היסטורית מאזור ההיילנדס הסקוטיים, ראו הדיוויזיה ה-51 (בריטניה) וסט היילנד וייט טרייר – גזע כלבים מקבוצת הטריירים שמוצאו בסקוטלנד באילינוי, ארצות הברית היילנד פארק (אילינוי) – עיר במחוז לייק היילנד (אילינוי) (אנ') - עיר במחוז מדיסון אישים בריאן היילנד (יליד 1943) – מוזיקאי וזמר פופ אמריקאי שרה היילנד (ילידת 1990) – שחקנית וזמרת אמריקאית היילנדס (פירושונים) - כינוי לשטח הררי או לרמה במדינות שונות
À Procura da Anitta Perfeita

À Procura da Anitta Perfeita הוא המיני-אלבום הרביעי של הזמרת-יוצרת הברזילאית אניטה. המיני-אלבום יצא לאור ב-30 בנובמבר 2022, בהוצאת חברת התקליטים האחים וורנר. מידע על האלבום À Procura da Anitta Perfeita באתר MusicBrainz האלבום À Procura da Anitta Perfeita באתר ספוטיפיי "À Procura da Anitta Perfeita by Anitta". Apple Music. נבדק ב-30 בנובמבר 2022. {{cite web}}: (עזרה)
דרורית

דרורית (שם מדעי: Gymnoris) הוא סוג של ציפורי שיר במשפחת הדרוריים. שלושה מינים נפוצים באפריקה והמין דרורית צהובת-גרון נפוץ בין טורקיה להודו ונחשב למזדמן נדיר בישראל. הסוג הוגדר לראשונה על ידי הזואולוג האנגלי אדוארד בליית בשנת 1845 עם המין דרורית צהובת-גרון כמין המאפיין של הסוג. השם המדעי נגזר מיווניות עתיקה, gumnos - "חשוף" או "עירום" ו-rhinos שפירושו "נחיריים". ישנם ארבעה מינים המשתייכים לסוג זה: מינים אלה לעיתים מוגדרים בסוג בארית, עם זאת במרבית הסיווגים זהו טקסון מונוטיפי אליו משתייכת בארית ההרים. מדיה וקבצים בנושא דרורית בוויקישיתוף דרורית, באתר ITIS (באנגלית) דרורית, באתר NCBI (באנגלית) דרורית, באתר Animal Diversity Web (באנגלית) דרורית, באתר GBIF (באנגלית) מגדיר הציפורים של ישראל - דרורית צהובת-גרון, באתר פורטל צפרות בליית, אדווארד (1845). "Synopsis of the Indian Fringillidae". Journal of the Asiatic Society of Bengal. 13 Part 2 (156): 944-963 [948]. דיקינסון; Christidis, L., eds. (2014). The Howard & Moore Complete Checklist of the Birds of the World. Vol. 2: Passerines (4th ed.). Eastbourne, UK: Aves Press. p. 307. ISBN 978-0-9568611-2-2. Jobling, J.A. (2018). del Hoyo, J.; Elliott, A.; Sargatal, J.; Christie, D.A.; de Juana, E. (eds.). "Key to Scientific Names in Ornithology". Handbook of the Birds of the World Alive. Lynx Edicions. נבדק ב-8 במאי 2018. {{cite web}}: (עזרה) גיל, פראנק; Donsker, David, eds. (2018). "Old World sparrows, snowfinches, weavers". World Bird List Version 8.1. International Ornithologists' Union. נבדק ב-8 במאי 2018. {{cite web}}: (עזרה)
ואה

האם התכוונתם ל... ואה – נהר בסלובקיה ג'ורג' ואה – כדורגלן עבר ונשיאה של ליבריה טימותי ואה – כדורגלן אמריקאי סימון וואה – צייר צרפתי וה (פירושונים)
Not All Heroes Wear Capes

Not All Heroes Wear Capes הוא אלבום הסולו הראשון של המפיק המוזיקלי האמריקאי מטרו בומין. האלבום יצא לאור ב-2 בנובמבר 2018 באמצעות חברות התקליטים בומינטי וורלדווייד וריפבליק רקורדס. הוא מכיל הופעות אורח של גוצ'י מיין, טראוויס סקוט, 21 סבאג', סוואה לי, גאנה, יאנג ת'אג, ויזקיד, ג'יי באלווין, אופסט, קודאק בלאק ודרייק. מהדורת הדלוקס של האלבום, הכוללת את האינסטרומנטלים של האלבום, יצאה לאור ארבעה ימים לאחר צאתו המקורית, ב-6 בנובמבר 2018. האלבום הגיע היישר אל המקום הראשון במצעד הבילבורד 200, עם 99,000 יחידות שקולות לאלבום. זה האלבום הראשון של מטרו בומין שהגיע להישג זה. הסינגל המוביל מתוך האלבום, "No Complaints" בהשתתפות אופסט ודרייק, אשר היווה כרצועת בונוס באלבום, יצא ב-23 ביוני 2017 ונכנס לבילבורד הוט 100 במקום ה-71. הסינגל השני, "Space Cadet" בהשתתפות גאנה, יצא ב-29 בינואר 2019 והגיע למקום ה-51 במצעד. שירים נוספים מתוך האלבום שנכנסו למצעד כוללים את "Don't Come Out the House" בהשתתפות 21 סבאג' במקום ה-38, שהיה לשיר במיקום הגבוה ביותר מתוך האלבום. מידע על האלבום Not All Heroes Wear Capes באתר MusicBrainz האלבום Not All Heroes Wear Capes באתר Discogs Caulfield, Keith (12 בנובמבר 2018). "Metro Boomin's 'Not All Heroes Wear Capes' Debuts at No. 1 on Billboard 200 Albums Chart". Billboard. ארכיון מ-10 בנובמבר 2021. נבדק ב-13 בנובמבר 2018. {{cite web}}: (עזרה) "Several Metro Boomin Songs Debut On Billboard Hot 100, Bubbling Under Hot 100 Charts". Headline Planet. 13 בנובמבר 2018. ארכיון מ-7 במאי 2021. נבדק ב-18 בנובמבר 2018. {{cite news}}: (עזרה) May 2024 Albums Accreds.PDF, Dropbox
עדי אייל

עדי אייל (נולד ב-9 בנובמבר 1967) הוא משפטן וכלכלן ישראלי, פרופסור למשפטים ולכלכלה באוניברסיטת בר-אילן. הוא מלמד את התוכנית לטיפוח המצוינות, שיטות מחקר במשפטים, דיני הגבלים עסקיים, דיני חברות, תורת המשחקים ואסטרטגיה עסקית. נולד בישראל ב-9 בנובמבר 1967 לחביבה ויגאל אייל. אמו, ד"ר חביבה אייל, היא פסיכולוגית קלינית מומחית. אביו, פרופסור יגאל אייל, לימד מנהל עסקים ושיווק באוניברסיטת תל אביב. בילדותו עבר יחד עם משפחתו לארצות הברית, שם גדל ולמד בבית ספר יסודי. בגיל תיכון עלה לישראל ולמד בה לימודים תיכוניים. שירת כלוחם בחטיבת גבעתי. לאחר שחרורו המשיך לשרת במילואים כחוקר ביחידת איתור הנעדרים של חיל האוויר. בשנים 1988–1993 למד התוכנית הבין-תחומית לתלמידים מצטיינים ע"ש עדי לאוטמן אצל פרופסור יהודה אלקנה, ובהנחיה אישית של פרופסורחיים גנז. במסגרת התוכנית למד פיזיקה, מתמטיקה, פילוסופיה, כלכלה ומשפט. בשנת 1997 השלים תואר ראשון במשפטים באוניברסיטת תל אביב. בשנת 2001 השלים בהצטיינות יתרה תואר שני בפקולטה למשפטים של אוניברסיטת בר-אילן בנושא "ניתוח כלכלי ומשפטי של דיני ההגבלים העסקיים". בשנת 2002 השלים בציון מעולה דוקטורט במשפטים בתחום ההגבלים העסקיים בהנחייתם של פרופסור ידידיה שטרן מהפקולטה למשפטים ופרופסור אבי וייס מהמחלקה לכלכלה. נושא המחקר של עבודת הדוקטורט היה "מונופולין כבעיה דמוקרטית: מודל מוצע להצדקת דיני ההגבלים העסקיים". בעקבות הדוקטורט פרסם נייר עמדה בהוצאת המכון הישראלי לדמוקרטיה בשם "המונופוליסט כקרבן: על זכויות חוקתיות בדיני ההגבלים העסקיים". העבודה של אייל מתייחסת לראשונה לזכויות בהן פוגע חוק ההגבלים העסקיים ובוחן את ההצדקה של פגיעה זו לאור פסקת ההגבלה שבחוק יסוד: כבוד האדם וחירותו. בשנת 2006 השלים דוקטורט בכלכלה באוניברסיטת קליפורניה בברקלי בהנחיית פרופסור דניאל רובינפלד (אנ') ופרופסור ג'וזף פארל, שכיהנו ככלכלנים ראשיים של רשויות ההגבלים העסקיים בארצות הברית: ב-DOJ וב-FTC (אנ'). נושא המחקר של עבודת הדוקטורט היה "יצירת שוקי מערכת ופגיעתם בתחרות: תאוריה כללית ויישום בשוק התקשורת הסלולרית". מרצה באוניברסיטאות רבות בישראל ובעולם, כולל אוניברסיטת שיקגו, בית הספר לכלכלה של לונדון, אוניברסיטת קליפורניה בברקלי, אוניברסיטת קולורדו, אוניברסיטת מונש ועוד. הוא מרצה תדיר גם בהשתלמויות שופטים ועורכי דין. מעבר לפעילותו האקדמית, משמש כמומחה כלכלי בתביעות מורכבות, לעיתים מטעם המדינה ולעיתים מטעם צדדים לדיון. הוא כיהן גם כיו"ר הוועדה הציבורית לבחינת הפקות מקור בטלוויזיה המסחרית, והגיש מסקנותיו לשר התקשורת וראש הממשלה. מכהן כיו״ר דירקטוריון Be The Bank, העוסקת בהלוואות חברתיות לעסקים קטנים, וכן יו״ר דירקטוריון השקעות משפטיות (היום Justice Investments, בשיתוף מיטב דש השקעות). מומחה מטעם בית המשפט בתביעות הגבלים עסקיים ותובענות ייצוגיות, מגשר ובורר בסכסוכים עסקיים ומאבקי שליטה בין בעלי מניות, מנחה בסדנאות לתקשורת בין-אישית, במסגרת ״תקשורת הישגית״, השתלמויות שופטים, ביה״ס לפיקוד ומטה של צה״ל, משרד החינוך. חבר בוועדת המומחים של לשכת רואי חשבון לאסדרת מטבעות ונכסים דיגיטליים. אייל נשוי ואב לשלושה. מתגורר עם משפחתו במושב יעד. בזמנו הפנוי אייל חובב אמנויות לחימה ומלמד יוגה. משמש גם כמדריך בקורסי גישור. מתנדב בליווי חולים במחלות מאיימות-חיים. "Fairness in Antitrust: Protecting the Strong from the Weak" - יצא לאור ב-2014 בהוצאת "Hart Publishing, Oxford". עוסק בחובת ההגנה על זכויות כל המעורבים בסוגיות הגבליות, כולל המונופוליסטים עצמם. עדי אייל, באתר הפקולטה למשפטים של אוניברסיטת בר-אילן קורות חיים - עדי אייל